पाएं अपने शहर की ताज़ा ख़बरें और फ्री ई-पेपरडाउनलोड करें
शनिवार को सोशल मीडिया पर वीडियो खूब वायरल हुई जिसमें सरकारी अस्पताल मुक्तसर का एक डॉक्टर कोरोना पॉजिटिव होते हुए भी मरीजों का चेकअप कर रहा है। घटना मुक्तसर के थांदेवाला रोड की है और उक्त डॉक्टर की पॉजिटिव रिपोर्ट 18 अप्रैल को आई थी। लोक इंसाफ पार्टी के जिला प्रधान बोनी बेदी ने बताया कि उन्हें काफी समय से शिकायतें मिल रही थी कि एक सरकारी डॉक्टर कोरोना पॉजिटिव होते हुए भी मरीजों का चेकअप कर रहा है। उन्होंने मौके पर जाकर देखा तो उक्त डॉक्टर मरीजों का चेकअप कर रहा था। उन्होंने बताया कि उक्त डॉक्टर की 18 अप्रैल 2021 को कोरोना पॉजिटिव रिपोर्ट आई थी और कोरोना पॉजिटिव होने के बावजूद उक्त डॉक्टर मरीजों का चेकअप कर रहा था। उक्त डॉक्टर पॉजिटिव होने के बावजूद लगातार 12 दिनों से लोगों का चेकअप कर रहा है। इस संबंध में सिविल सर्जन डॉ. रंजू सिंगला से बात की गई तो उन्होंने बताया कि जो भी व्यक्ति कोरोना पॉजिटिव आता है उसे वह 17 दिन की रेस्ट एडवाइज करते हैं और 10 दिन उक्त व्यक्ति ने अपने आप को एक कमरे में आईसोलेट करना होता है और 10 दिन वह किसी भी परिवारिक सदस्य नहीं मिलेगा। 10 दिन के बाद एक सप्ताह वह व्यक्ति घर में ही रहेगा। जब उसनेे उक्त पॉजिटिव डॉक्टर के चेकअप करने के बारे पूछा गया तो उन्होंने कहा कि मामला में मेरे ध्यान में नहीं था, एसएमओ को बोलकर जांच करवाएंगे और उसके बाद ही कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn